A l’agost, dos noves jornades de donació de sang a Burjassot
2025-07-24

El Centre de Transfusió de Sang de la Comunitat Valenciana no faltarà a la cita amb Burjassot a l’agost. En plenes vacacions estivals, des del Centre demanen, encara més, la solidaritat de la ciutadania burjassotera.

Així, a l’agost, Burjassot acollirà dos noves jornades de donació de sang, el dilluns 5 i el dimarts 6 d’agost. La jornada del dilluns 5, tindrà lloc a la Casa de Cultura, de 9.30 a 13.30 hores, mentres que la jornada del dimarts 6 serà en el Centre d’Especialitats (C/ Beniferri), de 17.30 h a 21 h.

La sang és un element vital que no es pot fabricar i, per este motiu, cada mes, el Centre de Transfusió de la Comunitat Valenciana es desplaça fins a Burjassot per a facilitar les donacions dels seus ciutadans i ciutadanes. Poden ser donants de sang totes les persones entre 18 i 65 anys que tinguen bon estat de salut i pesen més de 50 kg. Per a donar sang no és necessari acudir en dejú.